Predkladacia správa

	Na základe politického rozhodnutia došlo k úprave rozpočtu verejnej správy a táto úprava ovplyvňuje aj rozpočet Úradu pre dohľad nad zdravotnou starostlivosťou. Zároveň Ministerstvo financií oznámilo aj zmenu makroekonomických východísk roku 2007, ktoré  ovplyňujú rozpočet Úradu pre dohľad nad zdravotnou starostlivosťou v oblasti príspevku zdravotných poisťovní na činnosť úradu. Vyšší príjem príspevku je v upravenom rozpočte použitý na kapitálové výdavky. 

	Zmeny rozpočtu sú v dodatku predložené formou úplných strán, ktoré boli zmenené v pôvodnom rozpočte.

Návrh uznesenia vlády Slovenskej republiky – uznesenie bolo upravené v bode A.1 a v bode B.1.

Návrh uznesenia Národnej rady Slovenskej republiky – uznesenie bolo upravené v príjmoch celkom a v príjme príspevku zdravotných poisťovní a zároveň v zostatku prostriedkov k 31. 12. 2008.

Návrh rozpočtu – vlastný materiál:
-	na strane 3 bola upravená tabuľka návrhu rozpočtu na roky 2008 – 2010 tak, aby bola v súlade s rozpočtom verejnej správy,
-	na strane 4 v časti 4.3. bol upravený príspevok zdravotných poisťovní na sumu 441 034 tis. Sk,
-	na strane 8 v časti 6. Prebytok hospodárenia boli upravené čísla predpokladaného zostatku na sumu 449 028 tis. Sk a číslo príspevku zdravotných poisťovní na sumu 441 034 tis. Sk.